Blaze7451/Wiki-th-20250601 huggingface dataset:
ครูบ้านนอก บ้านหนองฮีใหญ่

ครูบ้านนอก บ้านหนองฮีใหญ่ เป็นภาพยนตร์ไทยที่ออกฉายเมื่อวันที่ 14 มกราคม พ.ศ. 2553 สร้างโดย สหมงคลฟิล์ม อินเตอร์เนชั่นแนล ผลิตภาพยนตร์โดย ครกไม้ไทยลาวม่วนซื่นโฮ กำกับโดย สุรสีห์ ผาธรรม นำแสดงโดย พิเชษฐ์ กองการ, ฟ้อนฟ้า ผาธรรม, หม่ำ จ๊กมก, อสงไขย ผาธรรม, คำปาณี วงทองคำ และ พันนา ฤทธิไกร เป็นภาพยนตร์ที่นำภาพยนตร์ ครูบ้านนอก ในปี พ.ศ. 2521 มาทำใหม่ ซึ่งมีโครงสร้างลักษณะใกล้เคียงกัน แต่แก่นเรื่องพลิกแพลงไปจากเดิม ภาพยนตร์ถ่ายทำที่เฮือนสวนดอนธรรม จังหวัดกาฬสินธุ์ เกือบทั้งเรื่อง 
ภาพยนตร์ทำรายได้ 3.52 ล้านบาท ภาพยนตร์ได้กระแสตอบรับที่ดีมากโดยเฉพาะภาคอีสานที่ให้การตอบรับเป็นอย่างดี

**เรื่องย่อ**
ในปี พ.ศ. 2520 เมื่อ พิเชษฐ์ (พิเชษฐ์ กองการ) สำเร็จการศึกษาจากวิทยาลัยครูพระนคร เขาเลือกมาบรรจุเป็นครูที่โรงเรียนบ้านหนองฮีใหญ่ในชนบทอันห่างไกล โดยมี ครูใหญ่ชาลี (หม่ำ จ๊กมก) เป็นครูสอนนักเรียนเพียงลำพังของโรงเรียน ต่อมาได้มีครูมาสมทบเพิ่มอีก 2 คนคือ ครูสมชาติ (อสงไขย ผาธรรม) ที่จำใจมาเป็นครูเพราะหางานทำในเมืองไม่ได้ และ ครูแสงดาว (ฟ้อนฟ้า ผาธรรม) ที่มาเป็นครูอยู่ที่หนองฮีใหญ่เพื่อรอจังหวะโยกย้ายเข้าไปเป็นครูในตัวเมือง ตลอดระยะเวลาที่มาเป็นครูอยู่ที่หนองฮีใหญ่ ครูพิเชษฐ์ได้อุทิศทั้งกายและใจในการพัฒนาการเรียนการสอนและชีวิตความเป็นอยู่ของเด็กนักเรียนทุกคนจนกลายเป็นที่รักของทุกคนในหมู่บ้าน อีกทั้งยังเป็นแรงบันดาลใจให้ทั้ง ครูใหญ่ชาลี,ครูสมชาติ และ ครูแสงดาว ได้รู้ซึ้งถึงเกียรติยศของคำว่า “ครู” แต่แล้วครูพิเชษฐ์บังเอิญไปเปิดโปงขบวนการผิดกฎหมายของผู้มีอิทธิพลในท้องที่จนถูกมือปืนตามล่า ทำให้เขาต้องพักการสอนและหนีออกจากหมู่บ้านไปซ่อนตัว แต่ด้วยวิญญาณความเป็นครู ทำให้ครูพิเชษฐ์หวนกลับมาสอนหนังสือเด็กที่โรงเรียนอีกครั้ง ขณะครูพิเชษฐ์กำลังขี่จักรยานเข้าสู่รั้วโรงเรียนเท่านั้นมือปืนหน้าเหี้ยมได้ยิงตรงศีรษะจนจักรยานล้มลงสู่พื้นดิน ท่ามกลางความตกตะลึงของครูและนักเรียน จนเกิดเป็นเหตุการณ์ไม่คาดฝันที่ทุกคนแห่งบ้านหนองฮีใหญ่จะจดจำไปอีกตราบนานเท่านาน

**นักแสดง**
 พิเชษฐ์ กองการ รับบท ครูพิเชษฐ์- ฟ้อนฟ้า ผาธรรม รับบท ครูแสงดาว- เพ็ชรทาย วงษ์คำเหลา รับบท ครูใหญ่ชาลี- อสงไขย ผาธรรม รับบท ครูสมชาติ- คำปาณี วงทองคำ รับบท ลำดวน- พันนา ฤทธิไกร รับบท อาจารย์พัน- โชติทิวัตถ์ ผลรัศมี รับบท ด.ช.ปัญญา

**ดูเพิ่ม**
 ครูบ้านนอก- หนองหมาว้อ

**อ้างอิง**

**แหล่งข้อมูลอื่น**
  เว็บทางการ date=2010-01-19 - title=ครูบ้านนอก บ้านหนองฮีใหญ่-  ครูบ้านนอก บ้านหนองฮีใหญ่ ทางเว็บไซต์ ThaiFilmDb
หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2553
หมวดหมู่:ภาพยนตร์โดยสหมงคลฟิล์ม
หมวดหมู่:ภาพยนตร์ที่นำกลับมาสร้างใหม่
หมวดหมู่:ภาพยนตร์ที่ถ่ายทำในจังหวัดกาฬสินธุ์
หมวดหมู่:ตัวละครที่เป็นครูโรงเรียน
องค์การกองทุนเพื่อศิลปะแห่งชาติ

ไฟล์:LaGrandeVitesse1969.jpg|thumb|right|260px|“La Grande Vitesse” (แกรนด์ แรปิดส์, มิชิแกน) โดย อเล็กซานเดอร์ คาลเดอร์ เป็นประติมากรรมชิ้นแรกในสหรัฐอเมริกาที่สร้างโดยเงินทุนขององค์การกองทุนเพื่อศิลปะแห่งชาติภายใต้โครงการ “ศิลปะเพื่อสถานที่สาธารณะ”
องค์การกองทุนเพื่อศิลปะแห่งชาติ (National Endowment for the Arts หรือ NEA) คือหน่วยงานอิสระของรัฐบาลกลางแห่งสหรัฐอเมริกาที่มีความรับผิดชอบในการให้ทุนสำหรับโครงการที่แสดงว่ามีความสามารถอันเด่นในทางศิลปะองค์การก่อตั้งขึ้นโดยรัฐบัญญัติของรัฐสภาคองเกรสแห่งสหรัฐอเมริกาในปี ค.ศ. 1965 ให้เป็นองค์การอิสระจากการควบคุมของรัฐบาลกลาง ผู้อำนวยการคนปัจจุบันคือผู้สร้างละครบรอดเวย์รอคโค แลนเดสมัน สำนักงานขององค์การตั้งอยู่ตึกไปรษณีย์เก่าในกรุงวอชิงตัน ดี.ซี.

**อ้างอิง**
หมวดหมู่:องค์การในสหรัฐ
หมวดหมู่:องค์การศิลปะ
เจ้าชายอาลี เรซา ปาห์ลาวีที่ 1

เจ้าชายอาลี เรซาที่ 1 ปาห์ลาวี (1 มีนาคม ค.ศ. 1922 - 17 ตุลาคม ค.ศ. 1954)  พระราชโอรสองค์ที่สองในพระเจ้าชาห์ เรซา ปาห์ลาวี กับสมเด็จพระราชินีตาจ อัล-โมลูก ในอดีตพระองค์เป็นหนึ่งในผู้มีสิทธิในราชบัลลังก์อิหร่านพระองค์หนึ่ง

**พระประวัติ**
เจ้าชายอาลี เรซาที่ 1 ปาห์ลาวี ประสูติเมื่อวันที่ 1 มีนาคม ค.ศ. 1922 เป็นพระราชโอรสองค์ที่สองในพระเจ้าชาห์ เรซา ปาห์ลาวี กับสมเด็จพระราชินีทัดจ์ อัล-โมเลาก์ โดยพระองค์มีพระขนิษฐา 2 พระองค์ และพระเชษฐา 1 พระองค์ ได้แก่ เจ้าหญิงชาม ปาห์ลาวี เจ้าชายโมฮัมหมัด เรซา ปาห์ลาวี และเจ้าหญิงอัชราฟ ปาห์ลาวี โดยพระองค์เป็นพระเจ้าลูกเธอพระองค์เล็กสุด พระองค์จึงเป็นหนึ่งในผู้มีสิทธิในราชบัลลังก์พระองค์หนึ่ง
ต่อมาพระเจ้าชาห์เรซา ปาห์ลาวี ได้สละราชบัลลังก์ โดยต่อมาพระเชษฐาคือมกุฎราชกุมารโมฮัมหมัด เรซา ปาห์ลาวี ได้รับการสถาปนาเป็นพระเจ้าชาห์ โมฮัมหมัด เรซา ปาห์ลาวี ชาห์แห่งอิหร่าน  ส่วนเจ้าชายอาลี เรซา พร้อมด้วยพระราชบิดาได้เสด็จไปประทับอยู่ในประเทศมอริเชียส และได้ไปประทับที่เมืองโยฮันเนสเบิร์ก ประเทศแอฟริกาใต้

**เสกสมรส**
เจ้าชายอาลี เรซา ได้เสกสมรสกับนางคริสติน โชแลฟสกี (Christine Cholevsky) ที่กรุงปารีส ประเทศฝรั่งเศส ในปี ค.ศ. 1946 โดยทั้งคู่มีพระโอรสด้วยกัน 1 พระองค์ คือ
*เจ้าชายแพทริค อาลี ปาห์ลาวี  (1 กันยายน ค.ศ. 1947-) เสกสมรสกับซอนยา เลามาน ที่ประเทศสวิตเซอร์แลนด์ มีพระโอรสด้วยกัน 3 พระองค์ 
นอกจากนี้ พระองค์ทรงรับอุปการะบุตรคนโตของนางคริสเตียนด้วย ชื่อ โจอาคิม คริสเตียน ฟิลิปป์ ปาลาวัน นัสซับ (15 กันยายน ค.ศ. 1941) ต่อมาเขาได้สมรสกับยานา อัฟชาร์ มีบุตรชยด้วยกัน 3 คน

**สิ้นพระชนม์**
เจ้าชายอาลี เรซา ถูกลอบปลงพระชนม์ ทำให้เครื่องบินที่ประทับตกลงที่เทือกเขาอัลบอร์ซ เมื่อวันที่ 17 ตุลาคม ค.ศ. 1954 สิริพระชนมายุได้ 32 พรรษา

**ดูเพิ่ม**
ราชวงศ์ปาห์ลาวี
*พระเจ้าชาห์ โมฮัมหมัด เรซา ปาห์ลาวี

**อ้างอิง**
หมวดหมู่:บุคคลจากเตหะราน
หมวดหมู่:ราชวงศ์ปาห์ลาวี
หมวดหมู่:บุคคลที่ถูกลอบสังหาร
หมวดหมู่:เสียชีวิตจากอุบัติเหตุทางการบินในประเทศอิหร่าน
2497
หมวดหมู่:เจ้าชายอิหร่าน
ฟลามิงโก (คาลเดอร์)

ฟลามิงโก (Flamingo) เป็นประติมากรรมที่สร้างโดยอเล็กซานเดอร์ คาลเดอร์ประติมากรคนสำคัญชาวอเมริกันที่ตั้งอยู่ที่จตุรัสเฟดเดอรัลในเมืองชิคาโกในรัฐอิลลินอยในสหรัฐอเมริกา
ประติมากรรม “ฟลามิงโก” สร้างโดยอเล็กซานเดอร์ คาลเดอร์มีความสูง 16 เมตร เป็นงานที่จ้างโดยกรมการบริหารทั่วไปแห่งสหรัฐอเมริกา (General Services Administration) และได้รับการเปิดอย่างเป็นทางการในปี ค.ศ. 1974 แม้ว่าคาลเดอร์จะลงชื่อว่าสร้างในปี ค.ศ. 1973

**ลักษณะ**
“ฟลามิงโก” หนัก 50 ตัน สร้างด้วยเหล็กกล้าทาสีแดงชาด คาลเดอร์ใช้สีบนประติมากรรมศักยดุลที่มารู้จักกันว่าเป็น “แดงคาลเดอร์” เพื่อให้เด่นจากสิ่งก่อสร้างที่เป็นสำนักงานที่มีสีทมึนรอบข้างรวมทั้งตึกสำนักงานรัฐบาลกลางคลูซินสกีที่ออกแบบโดยลุดวิก มีส แวน เดอร์ โรห์ ประติมากรรมศักยดุลเป็นประเภทของประติมากรรมที่มีโครงสร้างที่ตั้งอยู่เฉพาะที่ไม่เคลื่อนไหวที่ตรงกันข้ามกับประติมากรรมจลดุลที่สามารถเคลื่อนไหวได้ด้วยคลื่นอากาศ

**การจ้างงานและการเปิดแสดง**
คาลเดอร์ได้รับการจ้างให้ออกแบบงานประติมากรรมเพราะความที่เป็นผู้ที่มีชื่อเสียงที่เป็นที่รู้จักกันไปทั่วโลก ช่องว่างที่ล้อมรอบไปด้วยสิ่งก่อสร้างสมัยใหม่ที่มีลักษณะที่เป็นกล่องสี่เหลี่ยมทำให้คาลเดอร์ออกแบบงานที่มีลักษณะเป็นโค้งขนาดใหญ่ที่ราวกับกับมีพลัง (dynamic) “ฟลามิงโก” เป็นงานชิ้นแรกที่สนับสนุนโดยเงินทุนจากกรมการบริหารทั่วไปแห่งสหรัฐอเมริกาภายใต้โครงการ “เปอร์เซ็นต์เพื่อศิลปะ” (Percent for Art) ซึ่งเป็นจัดเปอร์เซ็นต์จากงบประมาณแผ่นดินสำหรับเป็นทุนในการสร้างศิลปะเพื่อสาธารณชน คาลเดอร์เปิดงาน “ฟลามิงโก” เมื่อวันที่ 23 เมษายน ค.ศ. 1973 ที่สถาบันศิลปะแห่งชิคาโก ประติมากรรมได้รับการมอบให้แก่สาธารณชนเป็นครั้งแรกเมื่อวันที่ 25 ตุลาคม ค.ศ. 1974 ในเวลาเดียวกันกับที่คาลเดอร์เปิดงานประติมากรรมจลดุล “Universe” ที่หอวิลลิส ซึ่งเป็นวันที่ได้รับการประกาศว่าเป็น “วันอเล็กซานเดอร์ คาลเดอร์”

**ความสัมพันธ์ของรูปทรง**
แม้ว่าประติมากรรมชิ้นนี้จะมีขนาดใหญ่แต่การออกแบบของคาลเดอร์สามารถทำให้ผู้ชมสามารถเดินลอดเข้าออกภายใต้งานได้ ซึ่งทำให้ผู้ชมมีความรู้สึกว่าเป็นสัดส่วนที่อยู่ในระดับขนาดของมนุษย์ รูปทรงของ “ฟลามิงโก” เป็นนัยยะถึงรูปทรงธรรมชาติของสัตว์ที่ตรงกันข้ามกับการตีความหมายของประติมากรรมของช่วงหลายสิบปีก่อนหน้านั้น 
โครงสร้างของงานสถาปัตยกรรมของคาลเดอร์เป็นตัวอย่างอันเด่นของขบวนการศิลปะเค้าโครง (Constructivism) ที่เริ่มขึ้นในรัสเซียเมื่อต้นคริสต์ศตวรรษที่ 20 ศิลปะเค้าโครงหมายถึงประติมากรรมที่สร้างขึ้นจากการนำชิ้นส่วนที่เล็กกว่ามาประกอบเข้าด้วยกันเป็นงานชิ้นใหญ่

**อ้างอิง**


**ดูเพิ่ม**
 อเล็กซานเดอร์ คาลเดอร์- ศิลปะเค้าโครง
หมวดหมู่:อเล็กซานเดอร์ คาลเดอร์
หมวดหมู่:ประติมากรรมในคริสต์ทศวรรษ 1970
หมวดหมู่:งานประติมากรรม
จี (อีพี)

จี (Gee) เป็นอีพีชุดแรกของเกิร์ลกรุปเกาหลีใต้เกิลส์เจเนอเรชัน วางจำหน่ายเมื่อวันที่ 7 มกราคม 2009 โดยเอสเอ็มเอ็นเตอร์เทนเมนต์

**รายละเอียด**
อีพีชุดนี้ ประกอบด้วยเพลงทั้งหมด 5 เพลง รวมถึงซิงเกิลประชาสัมพันธ์หลักชื่อเดียวกับอัลบั้ม จี ซิงเกิลจังหวะเร็วซึ่งมีเนื้อหาเกี่ยวกับหญิงที่ตกหลุมรักเป็นครั้งแรก สามารถติดชาร์ตอันดับ 1 อย่างรวดเร็วหลายชาร์ต และยังสร้างสถิติเป็นเพลงอันดับ 1 นานที่สุดบนชาร์ตของรายการรายงานเพลง Music Bankทางช่อง KBS โดยอยู่ที่อันดับ 1 ยาวนาน 9 สัปดาห์ทำลายสถิติเพลง "One More Time" ของวงจีเวลรี ที่ทำไว้ที่ 7 สัปดาห์ ยังสามารถความแชมป์ที่รายการเอสบีเอสป็อปปูลาซองได้อีกด้วย
ผลงานชุดนี้สามารถทำยอดขายในชุดนี้ได้เกิน 100,000 ชุด

**รายชื่อเพลง**

**ประวัติการวางจำหน่าย**

**อ้างอิง**

**แหล่งข้อมูลอื่น**
 type = album-  จี ที่ ManiaDB ko
หมวดหมู่:อัลบั้มเพลงในปี พ.ศ. 2552
หมวดหมู่:อัลบั้มเพลงของเกิลส์เจเนอเรชัน
หมวดหมู่:อัลบั้มเพลงภาษาเกาหลี
หมวดหมู่:อีพีของค่ายเอสเอ็มเอนเตอร์เทนเมนต์
ราชวงศ์ปาห์ลาวี

ราชวงศ์ปาห์ลาวี (دودمان پهلوی) เป็นราชวงศ์สุดท้ายของอิหร่าน โดยปกครองอิหร่านปกครองมาเกือบ 54 ปี ระหว่างปี ค.ศ. 1925 ถึง ค.ศ. 1979 โดยราชวงศ์นี้ก่อตั้งโดย พระเจ้าชาห์ เรซา ปาห์ลาวี ซึ่งในขณะนั้นพระองค์เป็นนายทหารในกองทัพเปอร์เซีย ราชวงศ์ปาห์ลาวีเข้ามาแทนที่ราชวงศ์กอญัรใน ค.ศ. 1925 หลังรัฐประหารในปี ค.ศ. 1921 เมื่อเรซา ข่าน ทหารวัย 42 ปี ได้รับการเลื่อนตำแหน่งโดยนายพลเอ็ดมันด์ ไอรอนไซด์ ของอังกฤษให้เป็นผู้นำกองพลน้อยคอซแซคเปอร์เซีย ประมาณหนึ่งเดือนต่อมาภายใต้การควบคุมของอังกฤษ กองกำลังจำนวน 3,000-4,000 นายของเรซา ข่านก็ไปถึงกรุงเตหะรานเพื่อทำรัฐประหารในปี ค.ศ. 1921 และพื้นที่ส่วนที่เหลือของประเทศถูกยึดครองในปี ค.ศ. 1923 และภายในเดือนตุลาคม ค.ศ. 1925 พระเจ้าชาห์ อะห์หมัด ชาห์ กอญัร ได้ถูกบีบบังคับให้สละราชสมบัติอย่างเป็นทางการและ เรซา ปาห์ลาวี ได้ทรงขึ้นครองราชย์เป็นชาห์องค์ใหม่แห่งอิหร่านเมื่อวันที่ 12 ธันวาคม ค.ศ. 1925 ตามรัฐธรรมนูญเปอร์เซีย ในขั้นต้น ราชวงศ์ปาห์ลาวีวางแผนที่จะประกาศประเทศให้เป็นสาธารณรัฐ แต่จำต้องละทิ้งแนวคิดนี้เมื่อเผชิญกับฝ่ายค้านของอังกฤษและกลุ่มนักบวช
ราชวงศ์นี้ปกครองอิหร่านเป็นเวลา 28 ปีในรูปแบบการปกครองเป็นระบอบราชาธิปไตยภายใต้รัฐธรรมนูญตั้งแต่ปี ค.ศ. 1925 ถึง ค.ศ. 1953 และต่อมาอีก 26 ปี พระมหากษัตริย์ทรงมีพระราชอำนาจในการปกครองประเทศมากขึ้นจนกระทั่งราชวงศ์ถูกโค่นล้มในปี ค.ศ. 1979

**อ้างอิง**

**แหล่งข้อมูลอื่น**
  The Pahlavi Dynasty-  What Really Happed to the Shah of Iran date=2011-05-22 , Payvand News, March 10, 2006.-  Egyptian Royalty by Ahmed S. Kamel, Hassan Kamel Kelisli-Morali, Georges Soliman and Magda Malek.-  L'Egypte D'Antan... Egypt in Bygone Days  date=2020-06-28  by Max Karkegi.
ป
หมวดหมู่:สิ้นสุดในปี พ.ศ. 2522
หมวดหมู่:ประวัติศาสตร์อิหร่าน
หมวดหมู่:ก่อตั้งในปี พ.ศ. 2468
พินบอล

พินบอล (pinball) คือรูปแบบเกมตู้ชนิดหนึ่ง ที่ผู้เล่นจะพยายามทำคะแนนโดยบังคับลูกบอลเหล็ก 1 ลูกหรือมากกว่านั้นในสนามเล่นข้างใน ที่มีกระจกครอบอยู่ เรียกโดยรวมว่า เครื่องเล่นพินบอล จุดประสงค์หลักของเกมคือการทำคะแนนให้มากที่สุดเท่าที่ทำได้ จุดประสงค์รองคือ ยืดเวลาการเล่นให้มากที่สุด (โดยการทำบอลพิเศษเพิ่มและให้เล่นลูกบอลให้ยาวนานที่สุดเท่าที่จะทำได้) และทำให้ได้เกมแถมขึ้นมา
ศิลปะเค้าโครง

ไฟล์:Rotterdam kunstwerk gestileerde bloem detail1.jpg|thumb|260px |งานโดยประติมากรศิลปะเค้าโครงนอม กาโบ
ศิลปะเค้าโครง (Constructivism)  เป็นขบวนการทางศิลปะและสถาปัตยกรรมที่เริ่มขึ้นในรัสเซียตั้งแต่ ค.ศ. 1919 เป็นต้นมาที่หันหลังให้กับปรัชญา “ศิลปะเพื่อศิลปะ” (Art for art's sake) ไปหาศิลปะที่มีวัตถุประสงค์ในเชิงสังคม ศิลปะเค้าโครงเป็นปรัชญาศิลปะที่เป็นที่นิยมกันมาจนกระทั่งราว ค.ศ. 1934 และมีบทบาทสำคัญในการพัฒนาศิลปะของสาธารณรัฐไวมาร์ และ อื่นๆ ก่อนที่จะมาแทนที่ด้วยสัจนิยมแนวสังคมนิยม (Socialist Realism) ซึ่งแนวคิดนี้ก็ยังปรากฏอยู่อย่างประปรายในขบวนการศิลปะมาตั้งแต่บัดนั้น

**อ้างอิง**

**ดูเพิ่ม **
 ศิลปะตะวันตก- สัจนิยมแนวสังคมนิยม- ศิลปะสมัยใหม่ 

**แหล่งข้อมูลอื่น**
  Constructivism date=2006-08-22 - Ukrainian Constructivism- Constructivist Book Covers
หมวดหมู่:จิตรกรรม
หมวดหมู่:ประติมากรรม
หมวดหมู่:ปรัชญาศิลปะ
หมวดหมู่:ศิลปะสมัยใหม่
หมวดหมู่:รูปแบบสถาปัตยกรรม
หมวดหมู่:ศิลปะเค้าโครง

หมวดหมู่:จิตรกรรม
หมวดหมู่:ประติมากรรม
หมวดหมู่:ปรัชญาศิลปะ
หมวดหมู่:ศิลปะสมัยใหม่
ลัทธิเรืองแสง

__NOTOC__
ลัทธิเรืองแสง อาจจะหมายถึง- ศิลปะเรืองแสงแบบอเมริกัน (Luminism (American art style)) - ขบวนการเขียนงานจิตรกรรมของอเมริกาเหนือ- ศิลปะอิมเพรสชันนิสม์เรืองแสง (Luminism (Impressionism)) - การเขียนงานจิตรกรรมลักษณะหนึ่งของศิลปะอิมเพรสชันนิสม์ใหม่- ลัทธิเรืองจิตวิญญาณ (Illuminism) - ขบวนการปรัชญาทางจิตวิญญาณ (spiritual movement) เพื่อแสวงหาความเห็นแจ้ง (Illumination) หรือความรู้แจ้ง (Enlightenment)
ไทเกอร์

ไทเกอร์ อาจหมายถึง- เสือโคร่ง ในภาษาอังกฤษ แปลว่า Tiger

**บุคคล**
 ไทเกอร์ วูดส์ : นักกอล์ฟชาวไทย-อเมริกัน

**บทประพันธ์**
 เรื่องสั้น Tiger! Tiger! : ผลงานเขียนของรัดยาร์ด คิปลิง ซึ่งเป็นนักเขียนรางวัลโนเบลชาวอังกฤษ

**ตัวละคร**
 ไทเกอร์ (นักมวยไทย) หรือ มอง ฟู (Mong Fu) : นักมวยไทยชาวฮ่องกงจากภาพยนตร์เรื่อง หัวใจข้า หัวใจนาง หัวใจหลอมเพชร- ไทเกอร์ แจ็คสัน : ตัวละครจากเกมเทคเคน ซึ่งเป็นนักเต้น

**อื่นๆ**
 ไฮลักซ์ ไทเกอร์ : โตโยต้า ไฮลักซ์ รุ่นที่ 6- ไทเกอร์เบียร์ : ผลิตภัณฑ์เบียร์ของประเทศมาเลเซีย- Tiger Shot : ท่าไม้ตายของสกัดซึ่งเป็นนักมวยไทยจากเกมสตรีทไฟท์เตอร์- ไทเกอร์ มอเตอร์ : บริษัทผลิตจักรยานยนต์สัญชาติไทย- ไทเกอร์ รถถังของนาซีเยอรมัน ในสงครามโลกครั้งที่สอง มี2รุ่นคือ ไทเกอร์ 1และไทเกอร์ 2
หมวดหมู่:ศิลปะจินตนิยม

หมวดหมู่:คริสต์ศตวรรษที่ 18
หมวดหมู่:คริสต์ศตวรรษที่ 19
หมวดหมู่:ปรัชญาศิลปะ
หมวดหมู่:ประเภทของศิลปะ
หมวดหมู่:ศิลปะตะวันตก
ไทเกอร์ (นักมวยไทย)

ไทเกอร์ (阿虎; Tiger) หรือ มอง ฟู (孟虎; Mong Fu; ในภาพยนตร์เวอร์ชันภาษาอังกฤษ-ฝรั่งเศส) เป็นตัวละครเอกจากภาพยนตร์เรื่อง หัวใจข้า หัวใจนาง หัวใจหลอมเพชร (A Fighter's Blues) โดยผู้รับบทเป็นไทเกอร์คือ หลิว เต๋อหัว โดยในภาพยนตร์เรื่อง A Fighter's Blues ฉบับภาษาอังกฤษ และฝรั่งเศส ใช้ชื่อ มอง ฟู (Mong Fu) ซึ่งเป็นตัวละครภาพยนตร์ที่เป็นนักมวยไทยชาวฮ่องกงที่แฟนภาพยนตร์จีนรู้จักกันมากที่สุด

**ประวัติตามท้องเรื่อง**
ไทเกอร์ เป็นนักมวยไทยชาวฮ่องกง เขามีภรรยาเป็นนักข่าวสาวชาวไทยชื่อ พิม (รับบทโดย ทราย เจริญปุระ) เคยชกกับนักมวยชาวไทยชื่อ ชาติชาย (รับบทโดย สามารถ พยัคฆ์อรุณ) โดยไทเกอร์ทำให้ชาติชายเสียชีวิตโดยไม่ได้ตั้งใจ จึงถูกส่งเข้าคุกเป็นเวลา 12 ปี ซึ่งต่อมาเขาได้เดินทางมาตามหาภรรยาที่ประเทศไทยแล้วทราบว่าเธอได้เสียชีวิตลงด้วยเช่นกัน โดยทิ้งลูกสาวอีกคนหนึ่งที่มีชื่อว่า พลอย (รับบทโดย อภิชญา ธเนศธนะพงศ์) ในภายหลัง ไทเกอร์ได้สู้กับนักมวยชาวไทยที่ชื่อว่า ตะวัน โดยที่ไทเกอร์สู้อย่างสุดฝีมือกระทั่งสิ้นใจ ในขณะที่นักมวยชาวไทยได้กล่าวยกย่องด้วยใจว่า ไทเกอร์คือนักสู้ที่แท้จริง

**ข้อมูลจำเพาะ**
 ชื่อ : ไทเกอร์ (阿虎)- ชื่อจริง : มอง ฟู (Mong Fu)- สัญชาติ : Hong Kong- ส่วนสูง : 174 เซนติเมตร- ผู้แสดง : หลิว เต๋อหัว

**รางวัล**
 ค.ศ. 2001 หลิวเต๋อหัวได้รับรางวัล Golden Bauhinia Awards ในฐานะนักแสดงนำชายจากบทของ ไทเกอร์ ตลอดจนได้รับการเสนอชื่อเข้าชิงรางวัล Hong Kong Film Award จากบทไทเกอร์ ในปีเดียวกันนี้

**อ้างอิง**
  A Fighter's Blues -  A Fighter's Blues (เนื้อเรื่อ่งย่อ) -  A Fighter's Blues 

**แหล่งข้อมูลอื่น**
 id=0277558
หมวดหมู่:ตัวละครที่เป็นนักมวยไทย
หมวดหมู่:ตัวละครภาพยนตร์
หมวดหมู่:ตัวละครชาวฮ่องกง
ทอมัส โคล

ทอมัส โคล (Thomas Cole) (1 กุมภาพันธ์ ค.ศ. 1801 - 11 กุมภาพันธ์ ค.ศ. 1848) เป็นจิตรกรอเมริกันที่เกิดในอังกฤษผู้เป็นผู้ก่อตั้งตระกูลการเขียนแบบลุ่มแม่น้ำฮัดสันซึ่งเป็นขบวนการทางจิตรกรรมอันสำคัญขบวนการหนึ่งของประวัติศาสตร์การเขียนภาพในสหรัฐอเมริกาที่รุ่งเรืองอยู่ราวระหว่างกลางคริสต์ศตวรรษที่ 19 จุดเด่นของงานเขียนของโคลในรูปแบบการเขียนแบบลุ่มแม่น้ำฮัดสันและงานของตนเองอยู่ที่ความเป็นสัจจะและรายละเอียดของภูมิทัศน์และป่าเขาของสหรัฐอเมริกาตามแนวเขียนแบบศิลปะจินตนิยม และ ศิลปะธรรมชาตินิยม

**ระเบียงภาพ**
ไฟล์:Thomas_Cole,_The_Oxbow.jpg|“ทิวทัศน์จากภูเขาโฮลิโอค, นอร์ทแธมตัน, แมสซาชูเซตส์ หลังพายุฝน”ค.ศ. 1836
ไฟล์:A View of the Mountain Pass Called the Notch of the White Mountans (Crawford Notch)-1839-Thomas Cole.jpg|“ทิวทัศน์ซอกเขาชื่อโหนกภูเขาไวท์เมานเทน”ค.ศ. 1839
ไฟล์:Cole Thomas Romantic Landscape with Ruined Tower 1832-36.jpg|“ภูมิทัศน์และหอร้าง”ราว ค.ศ. 1832-ค.ศ. 1836
ไฟล์:Peace at Sunset (Evening in the White Mountains) Thomas Cole.jpg|“ทิวทัศน์ไวท์เมานเทน”ราว ค.ศ. 1827
ไฟล์:Cole Thomas Prometheus Bound 1846-47.jpg|“Prometheus Bound”
ไฟล์:Cole Thomas The Garden of Eden 1828.jpg|“สวนอีเดน”ค.ศ. 1828
ไฟล์:Cole Thomas The Departure 1837.jpg|“จาก”The Departureค.ศ. 1837
ไฟล์:Cole Thomas The Return 1837.jpg|“กลับ”The Returnค.ศ. 1837
ไฟล์:Cole Thomas The Past 1838.jpg|“อดีต”ค.ศ. 1838
ไฟล์:Cole Thomas The Present 1838.jpg|“ปัจจุบัน”ค.ศ. 1838

**อ้างอิง**

**ดูเพิ่ม **
 จิตรกรรมภูมิทัศน์- ศิลปะจินตนิยม - ทัศนศิลป์ของสหรัฐอเมริกา

**แหล่งข้อมูลอื่น**
 Hiking Thomas Cole Mountain date=2008-04-13  Catskill 3500 Club- Cedar Grove - The Thomas Cole National Historical Site in Catskill, NY- 141 works by Thomas Cole at www.Thomas-Cole.info- Find-A-Grave profile for Thomas Cole- Works by Thomas Cole at the Cincinnati Art Museum date=2007-09-28 - White Mountain paintings by Thomas Cole date=2014-10-29 - Information about Thomas Cole can be found in the  Thomas Cole Collection date=2008-11-20 , which contains correspondence, financial and legal documents, clippings, exhibition catalogs, poems related to him and his family, in the  Albany Institute of History & Art Library date=2008-10-26 . - Thomas A. Cole Papers, 1821-1863. This finding aid contains biographical information about Cole and describes the collection of his papers (correspondence, journals, notebooks, essays and poetry) held by the New York State Library.- Thomas Cole's Journal, 1834-1848. The journal, which was digitized by the New York State Library, contains scattered handwritten entries from November 5, 1834, through February 1, 1848. 
หมวดหมู่:ชาวอเมริกันเชื้อสายอังกฤษ
หมวดหมู่:จิตรกรชาวอังกฤษ
หมวดหมู่:จิตรกรชาวอเมริกัน
หมวดหมู่:จิตรกรในคริสต์ศตวรรษที่ 19 
หมวดหมู่:จิตรกรสกุลศิลปะลุ่มแม่น้ำฮัดสัน
หมวดหมู่:จิตรกรจินตนิยม
หมวดหมู่:จิตรกรภูมิทัศน์
หมวดหมู่:บุคคลจากโบลตัน
ทรูเรียลิตี

ทรู เรียลลิตี้ เป็นช่องรายการที่นำเสนอตามติดชีวิตจริงทุกอิริยาบถต่าง ๆ ภายในห้องผ่านทางกล้องวงจรปิด โดยไม่มีบทใด ๆ ทั้งสิ้น ล้วนมีแต่ประสบการณ์จริงทุกประการ ซึ่งจะออกอากาศตลอด 24 ชั่วโมง ทุกวัน ออกอากาศครั้งแรก 21 มิถุนายน พ.ศ. 2546 รายการเรียลลีตี้แรกที่ออกอากาศ คือรายการ ทรู อะคาเดมี แฟนเทเชีย ซีซั่นที่ 1 (เดิมชื่อ : ยูบีซี อะคาเดมี แฟนเทเชีย หรือ ยูบีซี-ทรู อะคาเดมี แฟนเทเชีย) ออกอากาศเป็นประจำทุกปี นอกจากนั้นยังมีการเรียลลีตี้อื่น ๆ เสริม และ รายการพิเศษรวมอยู่ด้วย

**รายการเรียลลีตี้ที่ออกอากาศในปัจจุบัน**

**รายการเรียลลีตี้ที่ออกอากาศในขณะนี้**
สามเณรปลูกปัญญาธรรม ทุกซีซั่น

**รายการพิเศษ**
 การประกวดนางสาวไทย (ช่วงที่การจัดประกวดโดย อสมท เฉพาะไฮไลท์ประจำวัน ช่วง 17.00 น. (พ.ศ. 2552)- Visak Channel ช่องรายการพิเศษ การประชุมวิสาขบูชาโลก (พ.ศ. 2558)- One Young World 2015 Bangkok ช่องรายการพิเศษ สุดยอดการประชุมผู้นำเยาวชนโลก 18 - 21 พฤศจิกายน พ.ศ. 2558- มิวสิควีดีโอ จากค่าย ทรู แฟนเทเชีย- สารคดีเทิดพระเกียรติ พระบาทสมเด็จพระปรมินทรมหาภูมิพลอดุลยเดช (13 ตุลาคม พ.ศ. 2559 - ปัจจุบัน)

**รายการเรียลลีตี้ในอดีต(ยุติการออกอากาศแล้ว)**
 บิ๊ก บราเธอร์- เดอะ มาสเตอร์- ถ่ายทอดการเกาะติดชีวิตของ แพนด้าหลินปิง ในช่อง แพนด้า แชนแนล (ทางช่อง ทรูวิชั่นส์ ช่อง 23) โดยออกอากาศในช่อง ทรู เรียลลิตี้ ในวันที่ 1 พฤศจิกายน พ.ศ. 2552 - 11 มกราคม พ.ศ. 2553 ทาง ทรูวิชั่นส์ ช่อง 18 และในวันที่ 12 มกราคม พ.ศ. 2553 - มิถุนายน พ.ศ. 2555 เปลี่ยนไปออกอากาศในช่อง แพนด้า แชนแนล (ทางช่อง ทรูวิชั่นส์ ช่อง 23)- True Stadium By True Coffee
-17.30 น. พร้อมกับทรูอินไซด์ )- เดอะ คอมเมเดียน ไทยแลนด์- Martial Warrior ชิงฝันแอ็กชั่นสตาร์

**การเปลี่ยนแปลงลำดับช่องรายการ**
 พ.ศ. 2549-2550 ช่อง 20- พ.ศ. 2550-2552 ช่อง 18- พ.ศ. 2553-1 เมษายน พ.ศ. 2553 ช่อง 23- 1 เมษายน พ.ศ. 2553 - 27 มิถุนายน พ.ศ. 2553 ช่อง 23 ใช้เป็นช่องของ แพนด้า แชนแนล  และ ช่อง 60 ใช้เป็นช่องของ ทรู เรียลลิตี้- 27 มิถุนายน พ.ศ. 2553 - 18 เมษายน พ.ศ. 2556 ช่อง 60 (ส่วนการออกในระบบ HD จะออกอากาศในช่อง 113 จนถึงเดือนกรกฎาคม พ.ศ. 2554 เปลี่ยนเป็นช่อง 120)- 19 เมษายน พ.ศ. 2556 - 11 กันยายน พ.ศ. 2556 ช่อง 67- 12 กันยายน พ.ศ. 2556 - 21 เมษายน พ.ศ. 2557 ช่อง 30- 22 เมษายน พ.ศ. 2557 - 8 ตุลาคม พ.ศ. 2558 ช่อง 9- พ.ศ. 2558 - ปัจจุบัน กล่องทรูดิจิตอลเอชดี ช่อง 99 (ความคมชัดมาตรฐาน) และ ช่อง 111 (ความคมชัดสูง)

**ลำดับช่องรายการ**
# ทรู เรียลลิตี้  เป็นช่องรายการที่นำเสนอตามติดชีวิตจริง โดยไม่มีบทใดใดทั้งสิ้น ซึ่งจะออกอากาศตลอด 24 ชั่วโมง ใช้หมายเลขช่อง 67 ทางทรูวิชั่นส์
# ทรู เรียลลิตี้ เอชดี เป็นช่องรายการที่นำเสนอตามติดชีวิตจริง โดยไม่มีบทใดใดทั้งสิ้น ซึ่งจะออกอากาศตลอด 24 ชั่วโมง แต่ออกอากาศในระบบที่ภาพคมชัดกว่า ในระบบ HD ใช้หมายเลขช่อง 120 ทางทรูวิชั่นส์

**แหล่งข้อมูลอื่น**
 linping Exclusive Club หลินปิง date=2009-12-17 - เว็บไซต์ ทรู อะคาเดมี แฟนเทเชีย date=2012-07-22 - The Master.truevisionstv.com เดอะมาสเตอร์ date=2009-02-18 - af-studio.net date=2010-06-20 - COFFEE MASTERfix-attempted=yes - True Reality date=2015-11-03 
หมวดหมู่:ทรูวิชั่นส์
จามอง ยอดหญิงผู้พิทักษ์แผ่นดิน

จามอง ยอดหญิงผู้พิทักษ์แผ่นดิน (자명고,Princess Ja Myung-Go) เป็นละครซีรีส์เกาหลีที่ออก
อากาศทางสถานีโทรทัศน์ SBS เมื่อวันที่ 10 มีนาคม ค.ศ. 2009 และได้ออกอากาศตอนสุดท้ายเมื่อวันที่ 21 กรกฎาคม ค.ศ. 2009 นำแสดงโดย จัง เรียววอน
โดยเนื้อเรื่องของละครเรื่องนี้สร้างจากเรื่องจริงที่ได้บันทึกเอาไว้ใน พงศาวดารเกาหลี ในช่วงที่กล่าวถึงสงครามระหว่าง โกคูรยอ และ อาณาจักรนังนัง และได้กล่าวถึงความรักระหว่าง องค์ชายโฮดง พระราชโอรสใน พระเจ้าแดมูซินแห่งโกคูรยอ และ องค์หญิงจามอง แห่ง อาณาจักรนังนัง
หมวดหมู่:ละครโทรทัศน์ช่องเอสบีเอส‎
หมวดหมู่:ละครโทรทัศน์เกาหลีใต้ในปี พ.ศ. 2552
หอทัศนา

หอทัศนาที่เมืองการ์ดาในอิตาลี
หอทัศนา
(Belvedere หรือบางครั้ง Belvidere) คือ ส่วนประกอบของสิ่งก่อสร้างที่มาจากภาษาอิตาลีที่แปลว่า “ทัศนะอันงดงาม” ที่มีลักษณะโครงสร้างที่ใช้ประโยชน์ของตำแหน่งที่ตั้งเพื่อให้ได้ทิวทัศน์ดังกล่าว หอทัศนาอาจจะสร้างบนส่วนบนของสิ่งก่อสร้างเพื่อที่จะให้ได้เห็นทิวทัศน์ที่ดี ตัวโครงสร้างเองอาจจะเป็นรูปทรงต่าง ๆ ที่อาจจะเป็นหอกลมยอดแหลม (turret) หรือ หอหลังคาโดม (cupola) หรือเป็นระเบียงเปิดที่ในภาษาอิตาลีเรียกว่า “altana” ก็ได้ 
บนเนินด้านหนึ่งเหนือพระราชวังวาติกัน อันโตนิโอ โพลลาอูโลสร้างศาลาเล็ก ๆ ที่เรียกกันว่า “palazzetto” ซึ่งเป็นหอทัศนาสำหรับสมเด็จพระสันตะปาปาอินโนเซนต์ที่ 8 หลายปีต่อมาโดนาโต บรามันเตก็เชื่อมวาติกันเข้ากับหอทัศนาตามพระราชดำรัสของสมเด็จพระสันตะปาปาจูเลียสที่ 2 โดยการสร้างลานหอทัศนา ("Cortile del Belvedere") ที่เรียงรายด้วยประติมากรรมโบราณที่รวมทั้ง  “อพอลโลหอทัศนา” (Apollo Belvedere) ที่เป็นการแพร่หลายความนิยมในการสร้าง “หอทัศนา” กันขึ้นในคริสต์ศตวรรษที่ 16

**อ้างอิง**
  pages= 342–3 

**ดูเพิ่ม **
 ส่วนประกอบของสิ่งก่อสร้าง

**แหล่งข้อมูลอื่น**
  พจนานุกรมศัพท์สถาปัตยกรรมคริสต์ศาสนา
หมวดหมู่:ส่วนประกอบของสิ่งก่อสร้าง
เทลมียัวร์วิช (จีนี)

เทลมียัวร์วิช (จีนี)  (Tell Me Your Wish (Genie); 소원을 말해봐 Sowon-eul Malhaebwa (โซว็อนอึลมัลแฮบวา)) เป็นมินิอัลบั้มชุดที่ 2 ของกลุ่มศิลปินหญิง เกิลส์เจเนอเรชัน จากเกาหลี ออกวางขายช่วงปลายเดือนมิถุนายน ค.ศ. 2009 ประกอบด้วยเพลงทั้งหมด 6 เพลง รวมถึงซิงเกิลประชาสัมพันธ์หลักชื่อเดียวกับอัลบั้ม Tell Me Your Wish (Genie)  ซึ่งได้รับความนิยมสูงไม่แพ้เพลง Gee โดยไต่ขึ้นสู่อันดับ 1 ของ Cyworld ในเวลาเพียง 1 ชม. 40 นาที
แม้ว่ามินิอัลบั้มชุดนี้จะมีปัญหาเรื่องหน้าปกที่ผู้วิจารณ์ว่ามีการนำรูปเครื่องบินรบมาใส่ไว้ตรงหน้าปก ทำให้ต้องมีการเลื่อนวางจำหน่าย  และยังมีปัญหามีการละเมิดลิขสิทธิเพลงนี้ของนักร้องชาวอุซเบกิสถาน (ซึ่งภายหลังได้รับการพิสูจน์และยืนยันจากต้นสังกัด และบริษัทเจ้าของซาวน์เพลงแล้วว่า ฉบับของนักร้องชาวอุซเบกิสถานนั้นเป็นฉบับที่ละเมิดลิขสิทธิ์ แต่ในกรณีของเกิร์ลสเจเนเรชันทางต้นสังกัดได้ซื้อลิขสิทธิ์มาอย่างถูกต้องตามกฎหมาย แต่ Tell Me Your Wish (Genie) ก็ไม่ได้ลดความร้อนแรงลง โดยเฉพาะซิงเกิลนี้สามารถคว้าแชมป์ KBS Music Bank ด้วยสถิติคะแนนสูงสุดถึง 17,995 คะแนน และสามารถทำยอดขายได้ถึง 100,000 แผ่นเช่นเดียวกับมินิอัลบั้ม Gee

**รายชื่อเพลง**
# Tell Me Your Wish (Genie) (소원을 말해봐 (지니)) — 3:50
# Etude (ฮันกึล: 에뛰드) — 3:13
# Girlfriend (여자친구) — 3:19
# Boyfriend (남자친구) — 3:50
# My Child (동화) — 3:36
# One Year Later (1년 後) (เจสสิก้า Feat.อนยู จากชายน์นี่) — 4:01

**อ้างอิง**
หมวดหมู่:อัลบั้มเพลงของเกิลส์เจเนอเรชัน
หมวดหมู่:อัลบั้มเพลงในปี พ.ศ. 2552
หมวดหมู่:อัลบั้มเพลงภาษาเกาหลี
หมวดหมู่:อัลบั้มเพลงแนวป็อป
หมวดหมู่:อีพีของค่ายเอสเอ็มเอนเตอร์เทนเมนต์
พลาสติกย่อยสลายได้ทางชีวภาพ

ช้อนส้อมที่ทำจากพลาสติกย่อยสลายได้ทางชีวภาพ
พลาสติกย่อยสลายได้ทางชีวภาพ (:en:Biodegradable plastic) คือพลาสติกที่สามารถถูกทำให้สลายตัวได้โดยจุลินทรีย์ (เช่น แบคทีเรีย ฟังไจ) ทำให้วัสดุเกิดการเปลี่ยนแปลงโครงสร้างทางเคมี กลายเป็นสารชีวมวล (biomass), น้ำ, และก๊าซตามธรรมชาติ เช่น ก๊าซคาร์บอนไดออกไซด์ แก๊สมีเทน เป็นต้น 
การย่อยสลายทางชีวภาพขึ้นอยู่กับภาวะแวดล้อมเป็นหลัก ได้แก่ อุณหภูมิ จุลินทรีย์ที่อาศัยอยู่ การมีหรือไม่มีออกซิเจนและน้ำ ดังนั้น การย่อยสลายทางชีวภาพจะเกิดในลักษณะที่แตกต่างกันไปตามสภาพดิน สภาพภูมิอากาศ สถานที่ เช่น บนดิน ใต้ดิน บนผิวน้ำ ใต้ทะเล หรือในสิ่งแวดล้อมที่มนุษย์สร้างขึ้น เป็นต้น  
พลาสติกย่อยสลายได้ทางชีวภาพ บางชนิดสามารถย่อยสลายได้เองในธรรมชาติทั่วไป เช่น พลาสติกในกลุ่ม PHAs (Polyhydroxyalkanoates) ที่สามารถย่อยสลายได้ทั้งในดิน ในน้ำจืด และในน้ำทะเล , bio-based PBS (Polybutylene succinate) ที่ย่อยสลายได้ในดินที่อุณหภูมิปกติ  เป็นต้น แต่พลาสติกย่อยสลายได้บางชนิดก็ไม่สามารถย่อยสลายได้เองในธรรมชาติ เนื่องจากถูกออกแบบมาเพื่อให้เกิดการย่อยสลายในภาวะที่กำหนดไว้เท่านั้น ซึ่งต้องอาศัยกระบวนการหมักทางชีวภาพในภาวะที่มนุษย์สร้างขึ้น พลาสติกชนิดนี้จะเรียกว่าเป็น "compostable plastics" 
การย่อยสลายของ compostable plastics มี 2 รูปแบบ ได้แก่
#Industrial compostable คือ การย่อยสลายทางชีวภาพในอุตสาหกรรม หมายถึง ในภาวะที่มีอุณหภูมิสูงกว่าปกติ (55-60°C) พร้อมกับมีความชื้นสัมพัทธ์สูง และมีออกซิเจน ซึ่งภาวะดังกล่าวถือเป็นภาวะที่ทำให้การย่อยสลายทางชีวภาพมีประสิทธิภาพสูงสุดเมื่อเทียบกับภาวะในธรรมชาติทั่วไป (เช่น ในดิน บนผิวน้ำ หรือในน้ำทะเล)  พลาสติกที่จัดอยู่ในกลุ่มนี้ เช่น เช่น PLA (Polylactic acid)
#Home compostable คือ การย่อยสลายทางชีวภาพในครัวเรือน หมายถึง ในภาวะที่มีอุณหภูมิต่ำกว่าและมีความไม่แน่นอนมากกว่าภาวะในอุตสาหกรรม การมีอุณหภูมิที่ต่ำกว่า ทำให้อัตราการสลายตัวของพลาสติกช้าลงเมื่อเทียบกับการย่อยสลายในอุตสาหกรรม 
ขณะที่คำว่า "พลาสติกชีวภาพ (:en:Bioplastic)" และ "พลาสติกย่อยสลายได้ทางชีวภาพ (:en:Biodegradable plastic)" เป็นคำที่ใกล้เคียงกัน แต่สองคำนี้ไม่ใช่คำที่มีความหมายเดียวกัน พลาสติกชีวภาพชนิดที่ไม่สามารถย่อยสลายทางชีวภาพได้ เช่น bio-PE, bio-PET เป็นต้น 

**References**
หมวดหมู่:พลาสติก
หอหลังคาโดม

ไฟล์:MosqueeKairouan 4.jpg|thumb|280px |หอหลังคาโดมเหนือทางเข้าของโถงสวดมนต์ของสุเหร่าอุคบา หรือ “the Great Mosque of Kairouan” ที่ตั้งอยู่ที่ตูนิเซีย
หอหลังคาโดม (Cupola) ในทางสถาปัตยกรรมหมายถึงโครงสร้างขนาดเล็กที่มีลักษณะเหมือนโดมที่ตั้งอยู่ตอนบนของสิ่งก่อสร้าง ที่มักจะใช้สำหรับเป็นที่สังเกตการณ์หรือเป็นช่องระบายอากาศ ที่ตอนบนมักจะเป็นหลังคาหรือโดมที่ใหญ่กว่า  
“Cupola” มาจากภาษาอิตาลีที่แผลงมาจากภาษาละตินขั้นต่ำ “Cupula” (ภาษาละตินคลาสสิก  “Cupella” ที่มาจากภาษากรีก “kypellon”) ที่แปลว่าถ้วยเล็ก (ภาษาละติน “Cupa”) ที่เป็นทรงของเพดานโค้งที่รูปร่างเหมือนถ้วยคว่ำ  หอหลังคาโดมมักจะพบในสิ่งก่อสร้างที่มีขนาดเล็ก ที่อาจจะใช้เป็นหอระฆัง, หอโคม หรือ หอทัศนาเหนือหลังคาหลัก  หรือในบางกรณีก็อาจจะใช้ตกแต่งประดับหอ, ยอดแหลม หรือ หอกลมยอดแหลม

**อ้างอิง**

**ดูเพิ่ม **
 คริสต์ศาสนสถาน - แผนผังมหาวิหาร - ส่วนประกอบของคริสต์ศาสนสถาน- ส่วนประกอบของสิ่งก่อสร้าง

**แหล่งข้อมูลอื่น**
  Cupolas in Architecture
หมวดหมู่:สถาปัตยกรรมคริสต์ศาสนสถาน
หมวดหมู่:ส่วนประกอบของสิ่งก่อสร้าง
หมวดหมู่:หลังคา
หมวดหมู่:โดม
หู จฺวิน

หู จฺวิน (เกิดวันที่ 18 มีนาคม ค.ศ. 1968) เป็นนักแสดงชาวจีนที่เป็นที่รู้จักดีจากบทบาทการแสดงในภาพยนตร์และซีรีส์โทรทัศน์หลายเรื่อง นอกจากนี้ เขายังแสดงในภาพยนตร์ฮ่องกงหลายเรื่องอีกด้วย

**ประวัติ**
หู จฺวินเกิดในวันที่ 18 มีนาคม ค.ศ. 1968 จากหวัง อี้หม่าน (labels=no) นักแสดงละครหญิง กับหู เป่าช่าน (labels=no) นักกร้อง หู ซง-หฺวา (labels=no) ลุงของเขา เป็นนักร้องเทเนอร์ เขามีป้าชื่อหู ซิน (labels=no) หูมีพี่/น้องสาว 2 คน คือ หู หลาน (labels=no) และหู หรง (labels=no)
ใน ค.ศ. 1999 หู จฺวินสมรสกับหลู ฟาง (labels=no) นักแสดงละครหญิงจากสถาบันการละครกลาง ลูกสาว หู จิ๋วจิ่ว (labels=no) เกิดเมื่อวันที่ 9 กันยายน ค.ศ. 2001 และลูกชาย หู เฮ่าคัง (labels=no) เกิดเมื่อวันที่ 11 พฤศจิกายน ค.ศ. 2008
หู จฺวินมีบทบาทเป็นที่รู้จักจากการรับท เฉียวฟง ในซีรีส์เรื่อง แปดเทพอสูรมังกรฟ้า เมื่อปี ค.ศ. 2003 จากนั้นจึงได้รับบทอีกหลายเรื่องทั้งภาพยนตร์และซีรีส์ ซึ่งบทที่เขามักจะได้รับ มักจะเป็นบทย้อนอดีตและแสดงถึงความแข็งแกร่งของร่างกาย เช่น จูล่ง ใน สามก๊ก โจโฉแตกทัพเรือ ใน ค.ศ. 2008 จูหยวนจาง จักรพรรดิองค์แรกของราชวงศ์หมิง ในซีรีส์เรื่อง จักรพรรดิราชวงศ์หมิง ใน ค.ศ. 2005 และ เหยินเซิ่นหัว หัวหน้ามือสังหาร ใน 5 พยัคฆ์พิทักษ์ซุนยัดเซ็น ในปี ค.ศ. 2009 เป็นต้น
นอกจากนี้แล้ว ยังเคยได้รับรางวัลนักแสดงนำชายยอดเยี่ยม จากเทศกาลภาพยนตร์โตรอนโต ใน ค.ศ. 1996 จากการรับบทตำรวจในเรื่อง เติมเจ็บเต็มอารมณ์ ซึ่งเป็นการแสดงนำเรื่องแรกของเขาอีกด้วย

**ผลงานที่ผ่านมา**

**ภาพยนตร์**
เติมเจ็บเต็มอารมณ์ (1996)
*นางสาวกำไก่ (2002)
*ต้นฉบับสองคนสองคม (2003)
*สามก๊ก โจโฉแตกทัพเรือ (2008)
*มู่หลาน วีรสตรีโลกจารึก (2009)
*กังฟูไซบอร์ก (2009)
*5 พยัคฆ์พิทักษ์ซุนยัดเซ็น (2009)
*มังกรสร้างชาติ (2009)
*คนท้าใหญ่ (2010)
*ปิดเมืองล่าโจร (2013)

**อ้างอิง**

**แหล่งข้อมูลอื่น**
 name=หู จฺวิน-  Chinese Movie Database Hu Jun at the Chinese Movie Database-  Hu Jun's page on Orange Sky Entertainment Group's website- zh  Hu Jun's weibo on Sina.com
หมวดหมู่:นักแสดงจีน
หมวดหมู่:ชาวจีนเชื้อสายแมนจู
หมวดหมู่:นักแสดงฮ่องกง
หมวดหมู่:บุคคลจากปักกิ่ง
วิทยุติดตามตัว

วิทยุติดตามตัวรุ่นต่าง&hairsp;ๆ
วิทยุติดตามตัว หรือ เพจเจอร์ (pager) (ราชบัณฑิตยสถาน: วิทยุเรียกตัว, วิทยุตามตัว) เป็นเครื่องมือทางโทรคมนาคมส่วนตัวอย่างง่าย สำหรับการส่งข้อความสั้น&hairsp;ๆ โดยรับข้อความทางเดียว กับจำนวนข้อความที่จำกัด อย่างเช่นหมายเลขโทรศัพท์ติดต่อกลับ จนถึงทั้งตัวอักษรและตัวเลข และเพจเจอร์ 2 ทาง คือสามารถส่งและรับอีเมล การส่งข้อความตัวและและการส่งเอสเอ็มเอส โดยการส่งข้อความไม่สามารถที่จะส่งได้ทันทีทันใด แต่ต้องโทรศัพท์ไปยังโอเปอเรเตอร์เพื่อบอกให้เจ้าหน้าที่พิมพ์ข้อความที่ต้องการและส่งต่อให้อีกทอดหนึ่ง โดยแจ้งหมายเลขประจำเครื่องของผู้รับ 

ปัจจุบัน เพจเจอร์โดยมากใช้สำหรับการสนับสนุนการส่งข้อความในยามวิกฤต เนื่องจากความน่าเชื่อถือ และสามารถส่งข้อความถึงอุปกรณ์เป็นกลุ่มได้ ไม่เหมือนกับเครือข่ายโทรศัพท์มือถือ ที่ในยามฉุกเฉินหรือหายนะจะประสบปัญหาการใช้เครือข่ายเกินพิกัดจนใช้การไม่ได้ อย่างเช่นในเหตุวินาศกรรม 11 กันยายน พ.ศ. 2544 หรือเหตุการณ์พายุเฮอร์ริเคนแคทรีนา ด้วยเหตุผลนี้ทำให้เพจเจอร์ยังคงได้รับความนิยมในหมู่ของเจ้าหน้าที่บริการฉุกเฉิน เจ้าหน้าที่ด้านการแพทย์ และเจ้าหน้าที่ดูแลระบบบริการสารสนเทศหรืออยู่ในระบบคอมพิวเตอร์มือถือ

**เพจเจอร์ในไทย**
เพจเจอร์หรือวิทยุตามตัวเริ่มใช้ในประเทศไทยตั้งแต่ปี พ.ศ. 2520 และได้รับความนิยมอย่างกว้างขวางในช่วงปี พ.ศ. 2530 – พ.ศ. 2544 โดยบริษัทแปซิฟิก เทเลซิส เป็นผู้ให้บริการรายแรก ภายใต้ ชื่อ “แพคลิงก์” ซึ่งได้รับสัมปทานจากการสื่อสารแห่งประเทศไทย ต่อมาองค์การโทรศัพท์แห่งประเทศไทยได้ให้สัมปทานแก่เอกชนรายอื่น เริ่มจาก “โฟนลิงก์” ของกลุ่มชินคอร์ป ตามมาด้วย “ฮัทชิสัน” ซึ่งเป็นการร่วมทุนระหว่างฮัทชิสันวัมเปาและล็อกซเล่ย์ ที่เปิดให้บริการในเวลาไล่เลี่ยกัน หลังจากนั้นมีกลุ่มเลนโซ่และกลุ่มยูคอม

**อ้างอิง**

**แหล่งข้อมูลอื่น**
 df=dmy-all- df=dmy-all- df=dmy-all
หมวดหมู่:อุปกรณ์ทางโทรคมนาคม
หมวดหมู่:เทคโนโลยีอุปกรณ์เคลื่อนที่
ไนต์ซาฟารี (แก้ความกำกวม)

ไนท์ซาฟารี สามารถหมายถึง- เชียงใหม่ไนท์ซาฟารี- ไนต์ซาฟารี (ประเทศสิงคโปร์)
หมวดหมู่:การแก้ความกำกวม
รัตนโกสินทร์ (แก้ความกำกวม)

รัตนโกสินทร์ อาจจะหมายถึง- กรุงรัตนโกสินทร์ ราชธานีแห่งปัจจุบันในราชอาณาจักรไทย ซึ่งตั้งอยู่ฝั่งตะวันออกของแม่น้ำเจ้าพระยา- อาณาจักรรัตนโกสินทร์ อาณาจักรที่ 4 ในประวัติศาสตร์ไทย - เกาะรัตนโกสินทร์- โรงแรมรัตนโกสินทร์- มหาวิทยาลัยเทคโนโลยีราชมงคลรัตนโกสินทร์- รัตนโกสินทร์ (ละครโทรทัศน์)
หมวดหมู่:หน้าแก้ความกำกวมชื่อสถานที่
ดีด้า ดีอาฟาต์

ดีด้า ดีอาฟาต์ (Dida Diafat) เกิดวันที่ 24 เมษายน ค.ศ. 1970 ที่ประเทศแอลจีเรีย โดยเป็นแชมป์โลกมวยไทยขณะอายุได้ 21 ปี นอกจากนี้ เขายังมีผลงานการแสดงในภาพยนตร์ฝรั่งเศสเรื่อง โชคดี (CHOK DEE) ซึ่งนำแสดงโดยตัวเขาเอง
ดีด้าเป็นนักมวยไทยเพียงคนเดียวที่ได้ทำสัญญาถ่ายทำกับสถานีโทรทัศน์ฝรั่งเศส โดยเน้นที่สถานี Canal+ เป็นหลัก ปัจจุบันเขาร่วมในงานภาพยนตร์ชุดอื่น และไม่มีแผนที่จะหวนกลับคืนสู่สังเวียนแต่อย่างใด

**ประวัติ**

**อ้างอิง**
  Site officiel date=2009-08-30 -  CHOK DEE date=2008-11-12  

**ดูเพิ่ม**
 นักมวยไทย- โชคดี

**แหล่งข้อมูลอื่น**
  โชคดีfix-attempted=yes  -  โชคดี (เวอร์ชันเต็ม)fix-attempted=yes 
หมวดหมู่:นักมวยไทยชาวฝรั่งเศส
หมวดหมู่:นักแสดงฝรั่งเศส
หมวดหมู่:ตัวละครภาพยนตร์
หมวดหมู่:ตัวละครที่เป็นนักมวยไทย
หมวดหมู่:บุคคลจากแอลเจียร์
หมวดหมู่:แชมป์โลกมวยไทย
หมวดหมู่:ชาวฝรั่งเศสเชื้อสายแอลจีเรีย
วงเวียนเทพสตรี

วงเวียนเทพสตรี  บ้างเรียก วงเวียนพระนารายณ์ หรือ วงเวียนเมืองใหม่ เป็นวงเวียนที่ตั้งอยู่บนถนนนารายณ์มหาราช อำเภอเมืองลพบุรี จังหวัดลพบุรี อันเป็นที่ตั้งพระบรมราชานุสาวรีย์สมเด็จพระนารายณ์มหาราชตรงส่วนกลางของวงเวียน 

**ประวัติ**
วงเวียนเทพสตรีตั้งอยู่หัวถนนนารายณ์มหาราชก่อนเข้าสู่ย่านตัวเมือง ใกล้ศาลากลางจังหวัดลพบุรี ตัววงเวียนมีชื่อ วงเวียนเทพสตรี  มีลักษณะเป็นวงเวียนขนาดใหญ่ ซึ่งเป็นที่ตั้งของพระราชานุสาวรีย์ของสมเด็จพระนารายณ์มหาราช พระมหากษัตริย์ผู้มีคุณูปการณ์ต่อเมืองลพบุรี ด้วยเหตุนี้ผู้คนจึงนิยมเรียกวงเวียนดังกล่าวว่า วงเวียนพระนารายณ์ หรือ วงเวียนพระนารายณ์มหาราช

**ตัวพระบรมราชานุสาวรีย์**
พระบรมราชานุสาวรีย์สมเด็จพระนารายณ์มหาราชตั้งอยู่ใจกลางวงเวียนเทพสตรี ในลักษณะประทับยืน ผินพระพักตร์ไปทางทิศตะวันออก พระหัตถ์ขวาทรงพระแสงดาบ และก้าวพระบาทซ้ายออกมาเล็กน้อย หล่อด้วยโลหะรมดำ และมีขนาดเท่าครึ่งพระองค์จริง เป็นผลงานการหล่อของศิลป์ พีระศรี และได้ประดิษฐานไว้กลางวงเวียน เมื่อวันที่ 16 กุมภาพันธ์ พ.ศ. 2509

**การจัดกิจกรรม**

**สถานที่ใกล้เคียง**
 โรงเรียนเมืองใหม่ (ชลอราษฎร์รังสฤษฏ์)- สนามกีฬาพระราเมศวร- โรงพยาบาลพระนารายณ์มหาราช- สถานีตำรวจภูธรเมืองลพบุรี- องค์การบริหารส่วนจังหวัดลพบุรี- ศูนย์ราชการจังหวัดลพบุรี- โรงพยาบาลมะเร็งลพบุรี- สำนักงานพระพุทธศาสนาจังหวัดลพบุรี- การไฟฟ้าส่วนภูมิภาคเขต 3 ภาคเหนือ ลพบุรี

**ดูเพิ่ม**
 วงเวียนศรีสุริโยทัย- มหาวิทยาลัยราชภัฏเทพสตรี

**อ้างอิง**

**แหล่งข้อมูลอื่น**
หมวดหมู่:วงเวียนในอำเภอเมืองลพบุรี
หมวดหมู่:สมเด็จพระนารายณ์มหาราช
ปภัสรา เตชะไพบูลย์

ปภัสรา เตชะไพบูลย์ (สกุลเดิม: ชุตานุพงษ์; เกิด 24 ตุลาคม พ.ศ. 2512) ชื่อเล่น กบ เป็นนางงาม นักแสดง พิธีกร ผู้จัดละครชาวไทย เคยเข้าร่วมประกวดนางสาวไทย ปี 2529 เข้ารอบ 10 คนสุดท้าย ต่อมาเข้าร่วมประกวดมิสไทยแลนด์เวิลด์ ปี 2531 ได้รับตำแหน่งชนะเลิศได้เป็นตัวแทนสาวไทยไปประกวดมิสเวิลด์ 1988 ที่  ลอนดอน ประเทศอังกฤษ ไม่ผ่านเข้ารอบ
ปภัสรา เตชะไพบูลย์ เดิมชื่อ ทวีพร หุ่นศิลป์ ต่อมาจึงเปลี่ยนชื่อเป็นปภัสรา ชุตานุพงษ์ เกิดเมื่อวันที่ 24 ตุลาคม พ.ศ. 2512 เป็นบุตรคนที่ 4 ในจำนวนพี่น้อง 7 คน เป็นชาย 5 คน หญิง 2 คน มีภูมิลำเนา อำเภอสองพี่น้อง จังหวัดสุพรรณบุรี ปภัสราใช้ชีวิตคู่กับ นายพรเทพ เตชะไพบูลย์ อดีตรัฐมนตรีช่วยว่าการกระทรวงอุตสาหกรรม มีธิดา 1 คน ชื่อนางสาวดิสรยา เตชะไพบูลย์ หรือเหนือ ด้านการศึกษา ศึกษาระดับมัธยมศึกษาตอนปลายที่ โรงเรียนเทพลีลา ปัจจุบันจบปริญญาเอก สาขาพุทธศาสตร์จากมหาวิทยาลัยมหาจุฬาลงกรณราชวิทยาลัย
ปภัสราเปิดบริษัท เค เอ เอ็น เอ็นเตอร์เทนเม้นต์ และเป็นผู้จัดละครทางช่อง 3 เรื่องแรกคือ สายใจ และเปิดบริษัท ปานปภัส ร่วมกับปานเลขา ว่านม่วง ผลิตรายการทางช่อง 3 ชื่อ ช่อง 3 ยามเช้า

**ผลงานละคร**

**ละครโทรทัศน์**

**ผู้จัดละคร**
ผลงานละครโทรทัศน์ทั้งหมดในฐานะผู้จัดละครบริษัท ปภัสรา โปรดักชั่น จำกัด

**ผลงานละครเทิดพระเกียรติ**
 2552 ดั่งดาวพราวแสง - 2553 พระมารดา 3 มหาราชไทย 

**ผลงานภาพยนตร์**
 ผีแม่ม่าย- ผีแม่ม่าย 2- ผีแม่ม่าย 5- เกิดอีกทีต้องมีเธอ- ขอชื่อ สุธี สามสี่ชาติ- แจ๊คพ็อตคนจะรวยช่วยไม่ได้ - ปีหนึ่ง…เพื่อนกันและวันอัศจรรย์ของผม- มันโผล่มาตามนัด- ก้อนหินในดินทราย 
*รักไม่ถึงร้อย 
*หัวใจห้องที่ 5 - เวอร์บริสุทธิ์- มือปืน

**รางวัล**
 รางวัลโทรทัศน์ทองคำ ครั้งที่ 7 ประจำปี พ.ศ. 2535 ดาราสนับสนุนหญิงดีเด่น จากละครเรื่อง สมเด็จพระสุริโยทัย

**เครื่องราชอิสริยาภรณ์**

**อ้างอิง**
  กบ ปภัสรา ชุตานุพงษ์ 

**แหล่งข้อมูลอื่น**
 ปภัสรา ชุตานุพงษ์

หมวดหมู่:นักแสดงหญิงชาวไทย
หมวดหมู่:บุคคลจากมหาวิทยาลัยราชภัฏสวนสุนันทา
หมวดหมู่:บุคคลจากอำเภอสองพี่น้อง
หมวดหมู่:พิธีกรชาวไทย
หมวดหมู่:มิสไทยแลนด์เวิลด์
หมวดหมู่:สกุลเตชะไพบูลย์
หมวดหมู่:บุคคลจากโรงเรียนเทพลีลา
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:คู่สมรสของนักการเมืองไทย
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้ได้รับเครื่องราชอิสริยาภรณ์ ต.ม.
หมวดหมู่:ศิลปินที่เป็นแนวร่วมกปปส.
หมวดหมู่:นางงามไทย
หมวดหมู่:นักแสดงจากจังหวัดสุพรรณบุรี
ภูมิคุ้มกันหมู่

*ภาพบนสุดแสดงให้เห็นกรณีที่เกิดการระบาดขึ้นในชุมชนที่มีผู้ติดเชื้อ (สีแดง) เพียงไม่กี่คน คนที่เหลือมีสุขภาพดีแต่ยังไม่มีภูมิคุ้มกัน โรคจึงแพร่ระบาดในชุมชนนี้ได้อย่างอิสระ*ภาพกลางแสดงให้เห็นกรณีที่เกิดการระบาดขึ้นในชุมชนที่ผู้ที่มีภูมิคุ้มแล้ว (สีเหลือง) เพียงไม่กี่คน โรคยังคงแพร่ระบาดได้อย่างอิสระจนคนส่วนใหญ่ติดเชื้อ เหลือเพียงคนที่มีภูมิคุ้มกัน และคนที่ไม่มีภูมิคุ้มกันเพียงส่วนน้อยที่รอดได้โดยบังเอิญ*ภาพล่างแสดงให้เห็นกรณีที่มีผู้ติดเชื้อเข้ามาในชุมชนที่คนจำนวนมาก (แต่ไม่ใช่ทั้งหมด) มีภูมิคุ้มกันแล้ว โรคไม่สามารถระบาดต่อได้โดยอิสระเนื่องจากโอกาสที่ผู้ป่วยจะได้เจอกับคนที่ไม่มีภูมิคุ้มกันนั้นลดลงอย่างมาก ทำให้โรคระบาดได้เพียงในวงแคบๆ และผู้ป่วยจำนวนหนึ่งก็หายจากโรคโดยไม่ได้ส่งต่อเชื้อโรคให้ใครเลย
ภูมิคุ้มกันหมู่ (herd immunity, herd effect, community immunity, population immunity, social immunity) เป็นการป้องกันโรคติดเชื้อรูปแบบหนึ่ง ซึ่งจะเกิดขึ้นเมื่อสัดส่วนของประชากรที่มีภูมิคุ้มกันต่อโรคติดต่อโรคหนึ่งๆ ไม่ว่าจะเป็นภูมิคุ้มกันที่มาจากการเคยติดโรคหรือจากการได้รับวัคซีนก็ตาม เพิ่มขึ้นจนถึงระดับหนึ่ง เป็นผลให้ประชากรส่วนที่ยังไม่มีภูมิคุ้มกันต่อโรคติดต่อโรคนั้นๆ มีโอกาสต่ำที่จะติดโรค เสมือนว่าได้มีภูมิคุ้มกันไปด้วย เนื่องจากคนที่มีภูมิคุ้มกันนั้นมีโอกาสต่ำที่จะติดโรค และมีโอกาสต่ำที่จะส่งต่อโรคไปยังคนอื่น จึงเป็นการตัดตอนห่วงโซ่ของการติดต่อ ทำให้การแพร่ระบาดของโรคยุติลงหรือช้าลง  ยิ่งในประชากรมีสัดส่วนของคนที่มีภูมิคุ้มกันมากขึ้นเท่าไร โอกาสที่คนที่ยังไม่มีภูมิคุ้มกันจะได้เจอกับผู้ป่วยก็จะยิ่งน้อยลงเท่านั้น ภาวะที่เกิดภูมิคุ้มกันหมู่จึงไม่ได้หมายภาวะที่ประชากรทุกคนมีภูมิคุ้มกันแล้วแต่อย่างใด
การเกิดภูมิคุ้มกันของคนคนหนึ่งอาจเกิดจากการเคยติดโรคมาก่อนแล้วหายจากโรคนั้น หรืออาจเป็นภูมิคุ้มกันที่ได้รับการเสริมขึ้น เช่น จากการรับวัคซีน คนบางคนไม่สามารถจะสร้างภูมิคุ้มกันของตัวเองขึ้นได้จากโรคบางอย่าง เช่น โรคภูมิคุ้มกันบกพร่อง หรือผู้ป่วยโรคมะเร็ง คนกลุ่มนี้มีความจำเป็นอย่างมากที่จะต้องอาศัยผลของภูมิคุ้มกันหมู่ในประชากรที่อาศัย เพื่อลดโอกาสการติดเชื้อโรคเหล่านี้

**อ้างอิง**
หมวดหมู่:การให้วัคซีน
หมวดหมู่:วิทยาการระบาด
หมวดหมู่:วิทยาภูมิคุ้มกัน
หมวดหมู่:การป้องกัน
วัดกัทลีพนาราม

วัดกัทลีพนาราม  เป็นวัดที่ตั้งอยู่เลขที่ 65 หมู่ 4 ตำบลบ้านกล้วย อำเภอบ้านหมี่ จังหวัดลพบุรี

**ประวัติ**
วัดกัทลีพนาราม (วัดบ้านกล้วย) อยู่ห่างจากตลาดอำเภอบ้านหมี่ ประมาณ 2 กิโลเมตร เดิมชื่อว่า วัดบ้านกล้วย ต่อมาเปลี่ยนเชื่อเป็น '"วัดกัทลีพนาราม"' สร้างขึ้นปี พ.ศ. 2360 มีเนื้อที่ 23 ไร่ 1 งาน 16 ตารางวา  เป็นวัดสำคัญของชุมชนชาวไทพวน สิ่งที่น่าสนใจ ของวัดนี้คือ พระอุโบสถขนาดใหญ่แบบจตุรมุขที่สวยงาม มีวิหารเก่าแก่หลังเล็กและเจดีย์ย่อมุมไม้สิบสองรูปทรง งดงามมาก ศาลาการเปรียญมีลวดลายฉลุไม้ตกแต่งสวยงาม ภายในมีธรรมาสน์เก่าประดับเครื่องพุทธบูชาแบบของ ชาวไทยพวนคือ "ธงแว่น" 
วันที่ 25 กรกฎาคม 2512 เวลาเช้า พระบาทสมเด็จพระมหาภูมิพลอดุลยเดชมหาราช บรมนาถบพิตรเสด็จพระราชดำเนินพร้อมด้วย สมเด็จพระเจ้าลูกยาเธอ เจ้าฟ้าวชิราลงกรณเสด็จพระราชดำเนินไปทรงยก ช่อฟ้าพระอุโบสถวัดกัทลีพนาราม (วัดบ้านกล้วย) อำเภอบ้านหมี่ จังหวัดลพบรี

**ประเพณีที่สำคัญ**
นอกจากนี้ยังเป็นศูนย์รวมประเพณีและวัฒนธรรมอันดีงามของชาวไทยพวนบ้านหมี่ที่สืบทอดกันมาหลายชั่วอายุคน  วัดกัทลีพนาราม (วัดบ้านกล้วย) ตำบลบ้านกล้วย อำเภอบ้านหมี่ จังหวัดลพบุรี จึงได้จัดประเพณีกำฟ้าขึ้นเพื่อเป็นการอนุรักษ์ส่งเสริมประเพณีอันดีงามของท้องถิ่น รวมถึงเป็นการฟื้นฟูและเผยแพร่ประเพณีของชาวไทยพวน และเพื่อเป็นการแสดงความรักความสามัคคีของชาวบ้านในพื้นที่ ตลอดจนเป็นการส่งเสริมการท่องเที่ยวในท้องถิ่น 
ภายในงานมีกิจกรรมที่น่าสนใจ อาทิ ใส่บาตรข้าวจี่ ข้าวหลาม อาหารคาวหวาน , พิธีบายศรีสู่ขวัญข้าวการแสดงชุดแห่ข้าวพันก้อนประเพณีเส่อกระจาด เซิ้งโป๊ นางด้ง เซิ้งฟัดข้าว , การแข่งขันกีฬาพื้นบ้าน , มีการออกร้านผ้าทอพื้นเมืองอีกด้วย

**อ้างอิง**
  วัดกัทลีพนาราม (วัดบ้านกล้วย) อำเภอบ้านหมี่ จังหวัดลพบุรี date=2009-08-23 
กัทลีพนาราม
การเดินทางของพาย พาเทล

การเดินทางของพาย พาเทล (Life of Pi) เป็นนวนิยายผจญภัยแนวแฟนตาซีของ ยานน์ มาร์เทล ผู้เขียนได้รับแรงบันดาลใจจากเพื่อนในวัยเด็กคนหนึ่งซึ่งเคยเดินทางผจญภัยในอินเดีย ตัวเอกของเรื่องนี้ พิสซีน "พาย" โมลิตอร์ พาเทล เด็กชายชาวอินเดียจากเมืองพอนดิเชอร์รี ได้สำรวจประเด็นทางจิตวิญญาณตั้งแต่ในวัยเยาว์ เขามีชีวิตรอดจากเหตุการณ์เรือล่ม โดยอยู่ในเรือชูชีพเป็นเวลา 227 วัน กับเสือโคร่งเบงกอลชื่อ ริชาร์ด ปาร์คเกอร์ ในน่านน้ำมหาสมุทรแปซิฟิก
นวนิยายตีพิมพ์เป็นครั้งแรกในแคนาดาในปีเดือนกันยายน พ.ศ. 2544 และได้รับรางวัลแมนบุคเคอร์ของสหราชอาณาจักรในปีถัดมา

**เนื้อเรื่อง**
นวนิยายเริ่มต้นด้วยหมายเหตุของผู้เขียนซึ่งอธิบายถึงการเดินทางไปอินเดีย ซึ่งที่อินเดียนี้เองที่เขาได้พบกับชายคนหนึ่งชื่อ ฟรานซิส อะดิรุบาสามี ในร้านกาแฟแห่งหนึ่งในเมืองพอนดิเชอร์รี ผู้เขียนกล่าวกับชายคนนั้นว่า เขาต้องการแรงบันดาลใจ ชายคนนั้นตอบกลับมาว่า "ฉันมีเรื่องเล่าจะเล่า ฟังแล้วคุณจะมีศรัทธาในพระเจ้านะ" แล้วเขาก็อ้างถึง พิสซีน โมลิตอร์ พาเทล ซึ่งเป็นผู้ดำเนินเรื่องตั้งแต่ภาคแรกเป็นต้นไป
ในบทแรก พายเล่าเกี่ยวกับครอบครัวของเขา ซึ่งประกอบด้วย พ่อ แม่ และพี่ชายชื่อระวี พ่อเป็นเจ้าของสวนสัตว์พอนดิเชอร์รี แม่เป็นนักอ่านตัวยง และมักแนะนำเขาให้อ่านวรรณกรรมต่าง ๆ ซึ่งทำให้พายได้เรียนรู้แนวความคิดจากสำนักต่าง ๆ โรงเรียนที่พายเข้าเรียนเต็มไปด้วยบรรดาครูที่น่าทึ่ง โดยเฉพาะครูกุมาร ครูสอนวิชาชีววิทยาซึ่งเป็นแรงบันดาลใจให้กับพาย
ชื่อของพาย (พิสซีน โมลิตอร์, Piscine Molitor) ได้มากจากชื่อของสระว่ายน้ำที่มีชื่อเสียงแห่งหนึ่งในฝรั่งเศส พ่อแม่ของพายเป็นเพื่อนกับฟรานซิส อะดิรุบาสามี (คนที่ผู้เขียนอ้างถึงในหมายเหตุของผู้เขียน) ซึ่งเป็นนักว่ายน้ำระดับโลกและชอบพูดถึงสระพิสซีน โมลิตอร์ ต่อมาพายเป็นคนเปลี่ยนชื่อตัวเอง เนื่องจากเขามักจะโดยเพื่อน ๆ ที่โรงเรียนเรียกว่า Pissing (เป็นศัพท์สแลงในภาษาอังกฤษ แปลว่า 'ปัสสาวะ') ที่ออกเสียงคล้ายกัน เมื่อพายย้ายโรงเรียน ก็ได้แนะนำตัวเองด้วยชื่อใหม่ว่า พาย
พายเติบโตมาในครอบครัวฮินดู ต่อมาได้เรียนรู้เกี่ยวกับคาทอลิกเมื่ออายุสิบสี่จากบาทหลวงชื่อคุณพ่อมาร์ติน ต่อมาเขาได้รู้จักกับกุมาร (คนละคนกับครูสอนชีววิทยา) ซึ่งเป็นมุสลิมคนหนึ่ง และได้เรียนรู้เกี่ยวกับอิสลาม ตั้งแต่นั้นเป็นต้นมาเขาได้ปฏิตามหลักของทั้งสามศาสนาอย่างเปิดเผย เมื่อครูสอนศาสนาทั้งสามมาพบกับพ่อ แม่ และพายโดยบังเอิญพร้อมกัน พายจึงถูกบังคับให้เลือกศาสนาใดศาสนาหนึ่งเพียงศาสนาเดียว แต่พายเองก็ไม่สามารถตัดสินใจได้
เมื่อพายอายุได้ 16 ปี พ่อได้ตัดสินใจที่จะปิดสวนสัตว์แล้วย้ายไปอยู่ที่โทรอนโต เนื่องจากสถานการณ์ทางการเมืองในอินเดียสมัยอินทิรา คานธีไม่ค่อยแน่นอนนัก พ่อได้ขายสัตว์ส่วนใหญ่ในสวนสัตว์ให้กับสวนสัตว์หลายแห่งในสหรัฐ และได้เดินทางข้ามมหาสมุทรแปซิฟิกไปพร้อมกับบรรดาสัตว์ด้วยเรือสินค้าชื่อ ซิมซัม แต่เรือก็จมลงขณะกำลังแล่นอยู่ในมหาสมุทรแปซิฟิก

**แหล่งข้อมูลอื่น**
  การเดินทางของพาย พาเทลในเว็บไซต์ของสำนักพิมพ์ (มีให้ทดลองอ่านด้วย)fix-attempted=yes 
หมวดหมู่:นวนิยายแฟนตาซี
หมวดหมู่:วรรณกรรมในปี พ.ศ. 2544
หมวดหมู่:นวนิยายที่มีฉากในประเทศอินเดีย
หมวดหมู่:วรรณกรรมภาษาอังกฤษ
หมวดหมู่:วรรณกรรมแคนาดา
วงกต (แก้ความกำกวม)

__NOTOC__
วงกต อาจจะหมายถึง- เขาวงกต - ภูเขาในเวสสันดรชาดก- วงกต/ลายวงกต (Labyrinth) - ลวดลายลักษณะหนึ่งที่ส่วนใหญ่เป็นลายทางเดี่ยวที่มีทางเข้าสู่และออกจากจุดศูนย์กลางทางเดียว (unicursal) 
** วงกตเมืองทรอย (Troy Town)- วงกตปริศนา (Maze) - ลวดลายลักษณะหนึ่งที่มักเป็นลายทางหลายทางที่มีทางเข้าสู่และออกจากจุดศูนย์กลางที่แยกกันออกไปหลายทาง (multicursal) มักจะใช้ในการออกแบบสวน
** วงกตข้าวโพด (Corn maze) - วงกตที่สร้างในทุ่งข้าวโพด
** วงกตหญ้า (Turf maze) - วงกตที่สร้างบนหญ้าตัดสั้น
*** วงกตหญ้าจูเลียนส์เบาเวอร์ (Julian's Bower)- อัศจรรย์แดนฝัน มหัศจรรย์เขาวงกต (Pan's Labyrinth) - ภาพยนตร์- วิดีโอเกมแบบเกมปริศนาหลายเกม
** Labyrinth: The Computer Game - สร้างจากภาพยนตร์
** Labyrinth (game) - เกมนำลูกหินออกจากวงกต
** Labyrinth (solitaire) - เกมไพ่
** Labyrinth - วิดีโอเกมนินเทนโด ดีเอสที่สร้างจาก Cameltry
** เกมวงกต (Labyrinth) - เกมของแอปเปิลคอมพิวเตอร์
ดอลเมน

ไฟล์:paulnabrone.jpg|thumb|240px |"ดอลเมนพูลนาบรอน" ในไอร์แลนด์
ไฟล์:Antadaaboboreira.jpg|thumb|240px |“Dólmen da Aboboreira” ใน โปรตุเกส
ดอลเมน (dolmen, Welsh: anta, Hünengrab, Hunebed, Goindol และ portal dolmen) เป็นที่เก็บศพก่อนประวัติศาสตร์ (megalithic tomb) ชนิดหนึ่งที่มีลักษณะเป็นห้องเดียว ที่มักจะสร้างด้วยการตั้งหินสามก้อนหรือกว่านั้นรองรับแผ่นหินแบบที่ตั้งตามแนวราบเหมือนโต๊ะ ดอลเมนสร้างกันมาตั้งแต่สมัยยุคหินใหม่ราว 4000 ถึง 3000 ก่อนคริสต์ศักราช และมักจะคลุมด้วยดินหรือกรวดจนมีลักษณะเป็นเนินทิวมิวลัส (Tumulus) เมื่อเวลาผ่านไปดินหรือหินก็หลุดร่วงหรือกร่อนไปทำให้เหลือแต่โครงสร้างที่เป็นหินที่ยังคงตั้งอยู่

**อ้างอิง**
 Trifonov, V., 2006. Russia's megaliths: unearthing the lost prehistoric tombs of Caucasian warlords in the Zhane valley. St.Petersburg: The Institute for Study of Material Culture History, Russian Academy of Sciences. Available from  date=2007-02-25 - Kudin, M., 2001. Dolmeni i ritual. Dolmen Path - Russian Megaliths. Available from  date=2007-01-06 - Knight, Peter. Ancient Stones of Dorset, 1996.

**ดูเพิ่ม **
 ที่เก็บศพ - ดอลเมนแห่งกัวดัลเปรัล 

**แหล่งข้อมูลอื่น**
  Megaliths, Menhirs and Dolmens in Europe date=2008-12-18 -  Dolmens of Dorsetfix-attempted=yes -  Some monuments with QTVR panoramic views in Archeologia Sarda-  Dolmens, Menhirs & Stones-Circles in the South of France in French and English-  Pictures of Hunebedden in the Netherlands -  Poulnabrone Dolmen in the Burren, County Clare, Ireland-  Dolmen (Goindol) sites in Korea on UNESCO's World Heritage List.-  Dolmen Pictures date=2018-08-07  by Robert Triest.-  Russian Megaliths date=2008-06-01 -  Jersey Heritage Trust date=2008-01-16 -  Legananny Dolmen, Ireland date=2008-05-17 -  World heritage site of dolmen in Korea date=2007-03-24 -  The Megalithic Portal and Megalith Map
หมวดหมู่:ประเพณีเกี่ยวกับความตาย
หมวดหมู่:ที่เก็บศพ
หมวดหมู่:ยุคหิน
หมวดหมู่:ศิลปะหิน
หมวดหมู่:ศิลปะก่อนประวัติศาสตร์
หมวดหมู่:โบราณคดีเกี่ยวกับความตาย
นอยเซตส์

นอยเซตส์ (Noisettes หรือในบางครั้งเขียนว่า NOISEttes) เป็นวงอินดี้ร็อกจากลอนดอน ประกอบด้วยสมาชิกคือ ชินไก โชนิวา (นักร้อง มือเบส) แดน สมิธ (กีตาร์) และ เจมี มอร์ริสัน (กลอง) วงประสบความสำเร็จในด้านยอดขายในระดับชาติจากการเป็นที่รู้จักในผลงานซิงเกิลที่ 2 จากอัลบั้มที่ 2 ที่ชื่อ "Don't Upset the Rhythm (Go Baby Go)" ที่สามารถติดอันดับ 2 ของยูเคซิงเกิลส์ชาร์ต ในช่วงฤดูใบไม้ผลิปี 2009
หมวดหมู่:กลุ่มดนตรีร็อกสัญชาติอังกฤษ
หมวดหมู่:กลุ่มดนตรีจากลอนดอน
กอสซิป (วงดนตรี)

กอสซิป (Gossip) วงดนตรีอินดี้ร็อกอเมริกัน 3 ชิ้น ที่มีหัวหน้าวงคือเบธ ดิตโต, มือกีตาร์ เบรซ เพน และมือกลองแฮนนาห์ บิลลี วงไม่เป็นที่รู้จัก จนพวกเขาประสบความสำเร็จกับผลงานสตูดิโออัลบั้มชุดที่ 3 ชุด Standing in the Way of Control

**อ้างอิง**
หมวดหมู่:กลุ่มดนตรีอินดี้ร็อกสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2542
กวาซา

กัวซ่า (Guasa) เป็นการบำบัดแบบแผนโบราณของจีนที่ตกทอดมาตั้งแต่โบราณที่มีมายาวนานหลายพันปี สามารถใช้รักษาโรคได้โดยการนำแผ่นกัวซ่ามาขูดนวดตามร่างกายตั้งแต่ศีรษะจรดปลายเท้า จะช่วยกระตุ้นให้เลือดหมุนเวียนได้ดีขึ้น  ซึ่งเป็นการกระตุ้นระบบเมตาบอลิซึ่มของร่ายกาย
กัวซา เป็นภาษาจีน กัว แปลว่า   ขูด  ,  ซา แปลว่า  อาการของพิษหรือโรค ซึ่งปรากฏบนผิวหนังเป็นรอยผื่นหรือจ้ำแดงๆ คล้ายเม็ดทราย ถ้ามีอาการมากจะปรากฏเป็นผื่นจ้ำสีม่วงช้ำ เพราะฉะนั้นการกัวซา หมายถึงการขูดเพื่อขับพิษออกมาทางผิวหนัง เป็นการเช็คสุภาพได้ ถ้า ซา ขึ้นตรงไหนแสดงว่าตรงนั้นกำลังจะบกพร่องหรือบกพร่องแล้วควรรีบได้รับการรักษา 
แผ่นกัวซ่า  เป็นอุปกรณ์ที่ทำมาจากธรรมชาติ เช่น ทำมาจากเขาควาย เป็นต้น  

**ประเภทของกัวซ่า**
# การนวดหน้า
# นวดลำตัวเพื่อคลายความปวดเมื่อย ขับพิษ
# นวดเพื่อบรรเทาการเจ็บปวดซึ่งเกิดจากโรคต่างๆ
# การทำกัวซาที่ใบหน้า ช่วยให้ใบหน้ากระชับ เต่งตึง แลดูอ่อนวัย กระตุ้นให้เลือดไหลมาเลี้ยงใบหน้ามากขึ้น และช่วยทำให้หน้าขาว ใส

**อ้างอิง**
  date=2012-06-15 - date=2010-10-26 
หมวดหมู่:การแพทย์แผนโบราณ
ตายโหง (แก้ความกำกวม)

ตายโหง อาจหมายถึง- ผีตายโหง คือคนที่เสียชีวิตอย่างปัจจุบันทันด่วน แบบไม่ธรรมดาตามธรรมชาติ - ตายโหง ภาพยนตร์ไทยแนวสยองขวัญ กำกับโดย พจน์ อานนท์
เกิลส์เจเนอเรชัน (อัลบั้ม)

เกิลส์เจเนอเรชัน (소녀시대; Girls' Generation) เป็นสตูดิโออัลบั้มชุดแรกของ เกิลส์เจเนอเรชัน กลุ่มศิลปินหญิงชาวเกาหลี สังกัด เอสเอ็มเอ็นเตอร์เทนเมนต์ ออกวางจำหน่ายวันที่ 1 พฤศจิกายน ค.ศ. 2007 หลังออกซิงเกิล Into The New World ได้ 3 เดือน โดยมีเพลง "소녀시대 (Girls' Generation)" เป็นซิงเกิลหลัก การประชาสัมพันธ์เริ่มต้นขึ้นทันทีในต้นเดือนพฤศจิกายน และด้วยท่าเต้นที่น่ารัก ประกอบกับน้ำเสียงที่สดใส จึงส่งผลให้อัลบั้ม Girls' Generation" เป็นที่ชื่นชอบของทุกคน โดยมียอดจำหน่ายมากกว่า 100,000 ชุด โดยในเดือนมกราคมของปีถัดมา โซนยอชิแดก็เริ่มทำการประชาสัมพันธ์ซิงเกิลที่ 2 ของพวกเธอ ในชื่อ "Kissing You" ซึ่งมิวสิกวิดีโอเพลงนี้ก็ได้ดงแฮแห่งวงซูเปอร์จูเนียร์มาร่วมแสดงด้วย นอกจากนี้แล้วมิวสิกวิดีโอเพลงนี้ยังขึ้นเป็นอันดับ 1 ของ SBS Inkigayo, M.Countdown! และ KBS Music Bank อีกด้วย
ในวันที่ 13 มีนาคม ค.ศ. 2008 อัลบั้ม Re-Package ในชื่อ Baby Baby ก็ได้ออกวางจำหน่ายเป็นครั้งแรก โดยมีซิงเกิลที่ 3 "Baby Baby" เป็นซิงเกิลหลักที่ใช้ในการประชาสัมพันธ์ โดย Re-Package ชุดนี้ได้เพิ่ม 3 เพลงรีมิกซ์ลง เกิร์ลสเจเนเรชันได้ยุติการประชาสัมพันธ์อัลบั้มนี้ในเดือนเมษายนปีเดียวกัน

**รายชื่อเพลง**
เครดิตดัดแปลงจาก Naver

**ชาร์ต**

**ชาร์ตประจำสัปดาห์**

**ชาร์ตประจำเดือน**

**ชาร์ตสิ้นปี**

**ประวัติการจำหน่าย**

**หมายเหตุ**

**อ้างอิง**
หมวดหมู่:อัลบั้มเพลงของเกิลส์เจเนอเรชัน
หมวดหมู่:อัลบั้มเปิดตัวครั้งแรกในปี พ.ศ. 2550
หมวดหมู่:อัลบั้มเพลงภาษาเกาหลี
หมวดหมู่:อัลบั้มเพลงของค่ายเอสเอ็มเอนเตอร์เทนเมนต์
เจสตรอม

เจสตอรม เป็นบริษัทอุตสหกรรมเพลงและภาพยนตร์ภายใต้บริษัท Johnny & Associates ก่อตั้งเมื่อวันที่ 12 พฤศจิกายน ปี ค.ศ. 2001 เพื่อเป็นตัวแทนในการจัดจำหน่ายสินค้าต่างๆของวง อาราชิ ซึ่งชื่อบริษัทได้ตั้งมาจากชื่อของวง (สตรอม และ อาราชิ มีความหมายเดียวกัน คือ "พายุ") 
นอกจากจะจัดจำหน่าย ซีดี และ ดีวีดี บริษัทยังได้อำนวยการสร้างภาพยนตร์ที่แสดงโดยสมาชิกของค่ายจอห์นนี่อีกด้วย เจสตรอมยังเคร่งครัดกับลิขสิทธิ์รูปภาพของบุคลากรในบริษัทเช่นเดียวกับบริษัทแม่ของตน โดยห้ามมีการเผยแพร่รูปสมาชิกในเครือจอห์นนี่ไปตามเว็บไซต์ต่างๆ

**ศิลปิน**
เจสตอรมได้จัดจำหน่ายผลงานซิงเกิลและอัลบั้มของอาราชิตั้งแต่ปี 2002 หลังจากที่หมดสัญญากับค่าย Pony Canyon ค่ายเพลงที่จัดจำหน่ายผลงานของวงตั้งแต่ตอนก่อตั้งวงปี 1999 โดยซิงเกิลแรกภายใต้สังกัดใหม่คือ "A Day in Our Life" ในปี 2008 Tokio วงร่วมสังกัดจอห์นนี่ ได้เริ่มจำหน่ายผลงานภาคใต้ชื่อของเจสตอรมเช่นกัน- อาราชิ- เฮย์!เซย์! จัมพ์- TOKIO

**J-One Records**
ค่ายย่อยที่ตั้งขึ้นมาเพื่อ KAT-TUN โดยเฉพาะ โดยชื่อของ J-One มีความหมายการันตีถึงอันดับยอดขายเป็นอันดับ 1 ปัจจุบันทุกซิงเกิลและอัลบั้มที่จัดจำหน่ายออกมาสามารถครองอันดับ 1 ในออริก้อนชารทได้ทั้งหมด- KAT-TUN

**ภาพยนตร์**
 Pika☆nchi Life is Hard Dakedo Happy 「ピカ☆ンチ　Life is Hard　だけど　Happy」 (2002)- Cosmic Rescue (2003)- Pika☆☆nchi Life is Hard Dakara Happy 「ピカ☆☆ンチ　Life is Hard　だから　Happy」 (2004)- Fantastipo (2005)- Kiiroi Namida 「黄色い涙」 (2007)
Sources:

**ผลงานโปรดักชั่นร่วม**
 Eiga Kurosagi「映画 クロサギ」 (2008)- Kakushi Toride no San-Akunin: The Last Princess「隠し砦の三悪人 THE LAST PRINCESS」 (2008)

**ผลงานเพลงประกอบละคร**
 Kisarazu Cat's Eye (TV series) Original Soundtrack- Hana Yori Dango (TV series) Original Soundtrack

**อ้างอิง**

**แหล่งข้อมูลอื่น**
  J Storm Official Website date=2008-05-30 -  J-One Records Official Website date=2008-09-14 
หมวดหมู่:ค่ายเพลงญี่ปุ่น
หมวดหมู่:บริษัทที่ก่อตั้งในปี พ.ศ. 2544